افغانستان جمهوررئیسی نینگ بیرینچی اورینباسری و جمهوررئیس لیگی نینگ سرپرستی عبدالرشید دوستم ملی بیرلیک حکومتی نینگ اولکه نینگ برچه قسم لری ده خوف سیزلیک نینگ تامین ایتیلیشی کتته اهمیت بیره دیگن لیگی نی بلدردی. عبدالرشید دوستم بوگون یوزلب اندخوی و جوزجان اهالی سی بیلن صحبت ایتدی. اوشبو ملاقات جریانی ده عبدالمجید صمیم بیلن محمد ظاهر اندخوی خلقی نینگ نماینده سی اوله راق صحبت ایترایکن, جوزجان ولایتی دن ایسه حاجی یولبرس عطائی صحبت ایتیب, منطقه ده موجود بولگن ایریم قیین چیلیک لر باره سیده ایتدی لر. اوشبو ملاقات جریانی ده صحبت ایتگن کیشی لر, آمو دریا دن سو نینگ تامین ایتیلیشی, رواجله نیش برنامه لری نینگ تینگ بیر شکل ده تطبیق ایتیلیشی, تولید ایتیلیتگن قالین گه بازار تاپیلیشی, قالین نینگ پاکستان گه قاچاق ایتیلیشی گه مانع بولینیشی, اندخوی ده بیر کانکور مرکزی نینگ قوریلیشی و اوشبو منطقه گه گاز توربین لری بیلن برق نینگ تامین ایتیلیب بیریلیشی سنگری موضوع لر باره سیده بحث ایتدی لر. افغانستان جمهوررئیس لیگی نینگ سرپرستی عبدالرشید دوستم ایسه, اهالی نینگ اوشبو پیشنهاد لری نی اولکه نینگ زعامتی گه بلدره دیگن لیگی نی معلوم قیلدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
